২০১৯ জুন ১৯ ২৩:২৬:২১
আয়ারল্যান্ডের মাটিতে অনুষ্ঠিত ত্রিদেশীয় সিরিজের শুরু থেকে দলের সঙ্গে রয়েছেন সাকিব আল হাসানের স্ত্রী উম্মে আহমেদ শিশির ও মেয়ে আলাইনা হাসান অউব্রি। সেখান থেকে দলের সঙ্গে ইংল্যান্ডে উড়ে গেছেন বিশ্বের অন্যতম সেরা এই অলরাউন্ডারের স্ত্রী-কন্যা। ওভাল, কার্ডিফ, ব্রিস্টল টনটন কিংবা নটিংহ্যাম- জাতীয় দলের সঙ্গে থাকছেন তারা।
ইংল্যান্ডে ঘুরে বেড়ানোর পাশাপাশি মাঠে উপস্থিত থেকে সাকিব ও তার দলকে উৎসাহ দিতেও দেখা গেছে তার স্ত্রী-কন্যাকে। এমনকি উইন্ডিজের বিপক্ষে সর্বশেষ ম্যাচে বাংলাদেশের ঐতিহাসিক জয়টিও গ্যালারিতে বসেই উদযাপন করছেন শিশির ও অউব্রি।
এই ম্যাচে বাংলাদেশের জয়, সাকিবের সেঞ্চুরি, সাকিব-লিটনের ১৮৯ রানের অবিচ্ছিন্ন জুটির মতো প্রায় সমানভাবে আলোচিত হয়েছে গ্যালারিতে উপস্থিত থেকে সাকিবকে শিশিরের সমর্থন জানানোর বিষয়টি।